标题：870年
中国纪年
870年，唐懿宗昭圣惠孝皇帝咸通十一年
历史大事
南诏进犯成都
咸通十年（八六九）十二月，南诏攻陷定边军（今四川邛崃）。十一年正月，西川百姓闻南诏大兵将至，纷纷入成都躲避，城内人满为患。时西川久无战事，军备废弛。节度使卢耽召彭州刺史吴行鲁为代理参谋，命其与前泸州刺史杨庆复做防守准备，二人修造兵器及防守器具，招募士卒，选勇士三千人号为“突将”。五日，南诏兵进至眉州（今四川眉山），抵达新津。卢耽遣副使谭奉祀致书南诏酋首杜元忠，南诏拘留奉祀。耽得知，派人赴京告急，奏请遣使与南诏约和，以纾成都之患。唐廷命知四方馆事、太仆卿支详为宣谕通和使。十一日，南诏攻陷双流。廿日，抵成都城下。时唐廷征发援兵万人已至汉州（今四州广汉），定边节度使窦滂亦率败兵退奔汉州。卢耽遣部将王昼赴汉州催促援兵，窦滂自以失地败军，欲成都陷没以分其责，因言于援军，称南诏兵多于官军数十倍。援军诸将皆疑惑不进。二月一日，南诏猛攻成都，卢耽率军民奋力坚守。三日，支详遣使与南诏约和，南诏仍攻城不已。时唐廷以左神武将军颜庆复为东川（今四川三台）节度使，统辖援蜀诸军。十二日，庆复率军至新都大破蛮军，杀二千余人。十三日，再与蛮军数万人大战，杀五千余人，蛮兵大败，退保星宿山，遣其臣杨定保与支详议和，但围攻成都愈急。十八日，唐军进抵成都城下，杀败蛮军，南诏烧攻具遁逃。颜庆复始教蜀人筑雍门城，穿堑引水，植鹿角，分营铺。南诏自此不犯成都。
复徐州武宁军为感化军
咸通三年（八六二），王式诛武宁（今江苏徐州）银刀等七军牙兵，诏罢武宁节度使；改徐州为团练防御史，隶兖海（今山东兖州）节度使；置宿泗都团练观察使，治宿州。四年，废宿泗都团练观察使，于徐州置观察使，辖濠、泗二州。十年，唐廷平定庞勋起义后，起义军零散武装仍散居于兖、郓（今山东东平西北）、青（今山东益都）、齐（今山东济南）等州，与官军对抗。十一年四月，诏徐州观察使夏侯瞳招喻起义军残部。六月，懿宗诏百官商议处置徐州事宜。廿五日，太子少傅李胶等上奏，认为徐州屡为祸乱，皆由节度使统御失当，其使额虽降，兵额仍存。作为支郡则粮饷不足，分隶它镇则人心不服。泗州（今江苏盱眙北）前因庞勋进攻时坚守不克，与徐州结仇已深，宜有更张，使其便于治理。懿宗听从其言，诏徐州仍为观察使，辖徐、濠、宿三州；泗州为团练使，割属淮南（今江苏扬州）。十一月十九日，命徐州观察使为感化军节度使。
废定边军节度使
咸通十一年（八七0）正月，懿宗以定边军（今四川邛崃）失陷于南诏，诏废定边军节度使，仍以其所辖七州归西川节度使。二月，贬原定边节度使窦滂为康州（今广东德庆）司户。
光州民逐刺史李弱翁
咸通十一年（八七0）五月，光州（今河南潢川）民逐刺史李弱翁，弱翁逃奔新息（今河南息县）。左补阙杨堪等上言：“刺史不道，百姓负冤，应诉干朝廷，置诸典刑；不应擅自驱逐，乱上下之分。此风不可长，宜加诛以惩来者。”议亦不行。
刘瞻、温璋因直谏
咸通十一年（八七0）八月十五日，懿宗爱女同昌公主病卒。懿宗痛惜不已，杀翰林医官韩宗劭等二十余人，收捕其亲族三百余人，拘于京兆狱。宰相刘瞻上疏谏阻，懿宗不悦。瞻又与京兆尹温璋面见懿宗力谏，懿宗大怒，叱责使出。九月七日，贬瞻为荆南节度使，贬温璋振州（今海南三亚西北）司马，璋以为生不逢时，当日饮药而卒。璋为政严明，时人惜之。宰相路严素与瞻不合，遂与韦保衡奏称瞻与医官通谋，误投毒药，致公主于死。因再贬瞻欢州（今越南荣市）司户。瞻为相廉谨，因谏被谪，时人冤之。瞻所引用朝官数人，皆牵连被贬。
魏博军乱，易帅
魏博（今河北大名）节度使何全皡年少袭位，骄暴嗜杀，又减将士衣粮。咸通十一年（八七0）八月，将士作乱，全皡单骑逃走，被将士追杀，推军中大将韩君雄为留后。成德（今河北正定）节度使王景崇奏请授君雄为节度使。九月一日，诏以君雄为魏博留后。十二年正月，授任魏博节度使。
李国昌为振武节度使
咸通十一年（八七0）十二月，以沙陀酋长、左金吾上将军李国昌（朱邪赤心）为振武（今内蒙和林格尔西北）节度使。国昌恃功恣横，赴任后擅杀长吏。十三年十二月，诏徙为大同军防御使，国昌称病不奉诏。
通鉴记载
懿宗昭圣恭惠孝皇帝下咸通十一年（庚寅，公元八七零年） 
春，正月，甲寅朔，群臣上尊号曰睿文英武明德至仁大圣广孝皇帝。赦天下。 
西川之民闻蛮寇将至，争走入成都。时成都但有子城，亦无壕，人所占地各不过一席许，雨则戴箕盎以自庇。又乏水，取摩诃池泥汁，澄而饮之。将士不习武备，节度使卢耽召彭州刺史吴行鲁使摄参谋，与前泸州刺史杨庆复共修守备，选将校，分职事，立战棚，具炮檑，造器备，严警逻。先是，西川将士多虚职名，亦无禀给。至是，揭榜募骁勇之士，补以实职，厚给粮赐，应募者云集。庆复乃谕之曰：“汝曹皆军中子弟，年少材勇，平居无由自进，今蛮寇凭陵，乃汝曹取富贵之秋也，可不勉乎！”皆欢呼踊跃。于是列兵械于庭，使之各试所能，两两角胜，察其勇怯而进退之，得选兵三千人，号曰“突将”。行鲁，彭州人也。戊午，蛮至眉州，耽遣同节度副使王偃等赍书见其用事之臣杜元忠，与之约和。蛮报曰：“我辈行止，只系雅怀。” 
路岩、韦保衡上言：“康承训讨庞勋时，逗桡不进，又不能尽其馀党，又贪虏获，不时上功。”辛酉，贬蜀王傅、分司，寻再贬恩州司马。 
南诏进军新津，定边之北境也。卢耽遣同节度副使谭奉祀致书于杜元忠，问其所以来之意。蛮留之不还。耽遣使告急于朝，且请遣使与和，以纾一时之患。朝廷命知四方馆事、太仆卿支详为宣谕通和使。蛮以耽待之恭，亦为之盘桓，而成都守备由是粗完。甲子，蛮长驱而北，陷双流。庚午，耽遣节度副使柳槃往见之，杜元忠授槃书一通，曰：“此通和之后，骠信与军府相见之仪也。”其仪以王者自处，语极骄慢。又遣人负彩幕至城南，云欲张陈蜀王厅以居骠信。 
癸酉，废定边军，复以七州归西川。 
是日，蛮军抵成都城下。前一日，卢耽遣先锋游弈使王昼至汉州诇援军，且趣之。时兴元六千人、凤翔四千人已至汉州，会窦滂以忠武、义成、徐宿四千人自导江奔汉州，就援军以自存。丁丑，王昼以兴元、资、简兵三千馀人军于毘桥，遇蛮前锋，与战不利，退保汉州。时成都日望援军之至，而窦滂自以失地，欲西川相继陷没以分其责。每援军自北至，辄说之曰：“蛮众多于官军数十倍，官军远来疲弊，未易遽前。”诸将信之，皆狐疑不进。成都十将李自孝阴与蛮通，欲焚城东仓为内应，城中执而杀之。后数日，蛮果攻城，久之，城中无应而止。 
二月，癸未朔，蛮合梯冲四面攻成都，城上以钩缳挽之使近，投火沃油焚之，攻者皆死。卢耽以杨庆复、摄左都押牙李骧各帅突将出战，杀伤蛮二千馀人，会暮，焚其攻具三千馀物而还。蜀人素怯，其突将新为庆复所奖拔，且利于厚赏，勇气自倍，其不得出者，皆愤郁求奋。后数日，贼取民篱，重沓湿而屈之，以为蓬，置人其下，举以抵城而劚之，矢石不能入，火不能然。庆复溶铁汁以灌之，攻者又死。 
乙酉，支详遣使与蛮约和。丁亥，蛮敛兵请和。戊子，遣使迎支详。时颜庆复以援军将至，详谓蛮使曰：“受诏诣定边约和，今云南乃围成都，则与向日诏旨异矣。且朝廷所以和者，冀其不犯成都也。今矢石昼夜相交，何谓和乎！”蛮见和使不至，庚寅，复进攻城。辛卯，城中出兵击之，乃退。 
初，韦皋招南诏以破吐蕃，既而蛮诉以无甲弩，皋使匠往教之，数岁，蛮中甲驽皆精利。又，东蛮苴那时、勿邓、梦冲三部助皋破吐蕃有功。其后边吏遇之无状，东蛮怨唐深，自附于南诏，每从南诏入寇，为之尽力，得唐人，皆虐杀之。 
朝廷贬窦滂为康州司户，以颜庆复为东川节度使，凡援蜀诸军，皆受庆复节制。癸巳，庆复至新都，蛮分兵往拒之。甲午，与庆复遇，庆复大破蛮军，杀二千馀人，蜀民数千人争操芟刀、白棓以助官军，呼声震野。乙未，蛮步骑数万复至，会右武卫上将军宋威以忠武军二千人至，即与诸军会战，蛮军大败，死者五千馀人，退保星宿山。威进军沱江驿，距成都三十里。蛮遣其臣杨定保诣支详请和，详曰：“宜先解围退军。”定保还，蛮围城如故。城中不知援军之至，但见其数来请和，知援军必胜矣。戊戌，蛮复请和，使者十返，城中亦依违答之。蛮以援军在近，攻城尤急，骠信以下亲立矢石之间。庚子，官军至城下与蛮战，夺其升迁桥，是夕，蛮自烧攻具遁去，比明，官军乃觉之。 
初，朝廷使颜庆复救成都，命宋威屯绵，汉为后继。威乘胜先至城下，破蛮军功居多，庆复疾之。威饭士，欲追蛮军，城中战士亦欲与北军合势俱进，庆复牒威，夺其军，勒归汉州。蛮至双流，阻新穿水，造桥未能成，狼狈失度。三日，桥成，乃得过，断桥而去，甲兵服物遗弃于路，蜀人甚恨之。黎州刺史严师本收散卒数千保邛州，蛮围之，二日，不克，亦舍去。颜庆复始教蜀人筑壅门城，穿堑引水满之，植鹿角，分营铺。蛮知有备，自是不复犯成都矣。 
先是，西川牙将有职无官，及拒却南诏，四人以功授监察御史，堂帖，人输堂例钱三百缗；贫者苦之。 
三月，左仆射、同平章事曹确同平章事，充镇海节度使。 
夏，四月，丙午，以翰林学士承旨、兵部侍郎韦保衡同平章事。 
徐贼馀党犹相聚闾里为群盗，散居兖、郓、青、齐之间，诏徐州观察使夏侯瞳招谕之。 
五月，丁丑，以邛州刺史吴行鲁为西川留后。 
光州民逐刺史李弱翁，弱翁奔新息。左补阙杨堪等上言：“刺史不道，百姓负冤，当诉于朝廷，置诸典刑，岂得群党相聚，擅自斥逐，乱上下之分！此风殆不可长，宜加严诛，以惩来者！” 
上令百官议处置徐州之宜。六月，丙午，太子少傅李胶等状，以为：“徐州虽屡构祸乱，未必比屋顽凶；盖由统御失人，是致奸回乘衅。今使名虽降，兵额尚存，以为支郡则粮饷不给，分隶别落则人心未服；或旧恶相继，更成披猖。惟泗州向因攻守，结衅已深，宜有更张，庶为两便。”诏从之，徐州依旧为观察使，统徐、濠、宿三州，泗州为团练使，割隶淮南。 
加幽州节度使张允伸兼侍中。 
秋，八月，乙未，同昌公主薨。上痛悼不已，杀翰林医官韩宗劭等二十馀人，悉收捕其亲族三百馀人系京兆狱。中书侍郎、同平章事刘瞻召谏官使言之，谏官莫敢言者，乃自上言，以为：“修短之期，人之定分。昨公主有疾，深轸圣慈。宗劭等诊疗之时，惟求疾愈，备施方术，非不尽心，而祸福难移，竟成差跌，原其情状，亦可哀矜。而械系老幼三百馀人，物议沸腾。道路嗟叹。奈何以达理知命之君，涉肆暴不明之谤！盖由安不虑危，忿不思难之故也。伏愿少回圣虑，宽释系者。”上览疏，不悦。瞻又与京兆尹温璋力谏于上前，上大怒，叱出之。 
魏博节度使何全皞年少，骄暴好杀，又减将士衣粮。将士作乱，全皞单骑走，追杀之，推大将韩君雄为留后。成德节度使王景崇为之请旌节。九月，庚戌，以君雄为魏博留后。 
丙辰，以刘瞻同平章事，充荆南节度使。贬温璋振州司马。璋叹曰：“生不逢时，死何足惜！”是夕，仰药卒。庚申，敕曰：“苟无蠹害，何至于斯！恶实贯盈，死有馀责。宜令三日内且于城外权瘗，俟经恩宥，方许归葬，使中外快心，奸邪知惧。”己巳，贬右谏议大夫高湘、比部郎中知制诰杨知至、礼部郎中魏筜等于岭南，皆坐与刘瞻亲善，为韦保衡所逐也。知至，汝士之子；筜，扶之子也。保衡又与路岩共谮刘瞻，去与医官通谋，误投毒药。丙子，贬瞻康州刺史。翰林学士承旨郑畋草瞻罢相制辞曰：“安数亩之居，仍非己有；却四方之赂，惟畏人知。”岩谓畋曰：“侍郎乃表荐刘相也！”坐贬梧州刺史。御史中丞孙瑝坐为瞻所擢用，亦贬汀州刺史。路岩素与刘瞻论议多不叶，瞻既贬康州，岩犹不快，阅《十道图》，以欢州去长安万里，再贬欢州司户。 
冬，十月，癸卯，以西川留后吴行鲁为节度使。 
十一月，辛亥，以兵部尚书、盐铁转运使王铎为礼部尚书、同平章事。铎起之兄子也。 
丁卯，复以徐州为感化军节度。 
十二月，加成德节度使王景崇同平章事，以左金吾上将军李国昌为振武节度使。